《题叶熙时草树轩》
明代·智舷

尝闻松化石，未闻树化竹。君家草堂树，何乃虚其腹。

怀抱日益草，枝叶不放绿。其中有容焉，外润若不足。

僧还可入定，旅寓何必屋。居士草诸有，不独此老木。

作者简介：明僧。浙江嘉兴人，字苇如，号秋潭。居秀水金明寺。晚于西郊建黄叶庵，自称黄叶老人。庵有修竹百竿，晨夕手自拂拭。有《黄叶庵诗集》。